b'\n_START_ARTICLE_\nSanwi\n_START_PARAGRAPH_\nEl Regne del Sanwi \xc3\xa9s una organitzaci\xc3\xb3 social tradicional instal\xc2\xb7lada sobre l\'actual territori ivori\xc3\xa0 i abans un regne sobir\xc3\xa0 que existia cap al final del segle XVII o comen\xc3\xa7ament del segle XVIII.\n_START_SECTION_\nOrigen del Regne Sanwi\n_START_PARAGRAPH_\nLes poblacions fundacionals d\'aquest regne van arribar cap a final del segle XVII des de Aowin, a l\'actual Ghana, on estaven sota l\'autoritat del rei Amalanman Anoh. Havien hagut de fugir a continuaci\xc3\xb3 d\'una derrota contra la fam\xc3\xadlia del rei Kadjo Etibou en una guerra civil. El rei Amalanman Anoh i les seves tropes foren ven\xc3\xa7uts, disset fam\xc3\xadlies representant els 17 regiments militars de la seva branca armada van fugir davant l\'adversari, abandonant Ghana per buscar refugi a la terra ve\xc3\xafna (la Costa d\'Ivori)._NEWLINE_Nom\xc3\xa9s quatre fam\xc3\xadlies van poder arribar a s\xc3\xb2l ivori\xc3\xa0; els altres haurien mort en el cam\xc3\xad de l\'\xc3\xa8xode, delmats per les malalties o per la fam o per diverses circumst\xc3\xa0ncies (sequera, tempestes). Es van instal\xc2\xb7lar amb les seves set cadires que simbolitzen les set grans fam\xc3\xadlies reials del sud-est del territori d\'acollida, la Costa d\'Ivori.\n_START_SECTION_\nLa hist\xc3\xb2ria del Regne Sanwi\n_START_PARAGRAPH_\nEl nucli original d\'aquest poble es troba a Ghana on els conflictes entre Opokou Warreh (aixantis) i ells (els agnis) havien originat les causes de la sortida cap a la Costa d\'Ivori._NEWLINE_Amb al seu cap Amalaman Anoh I, rei de Sanwi, els agni s\'instal\xc2\xb7laren a Diby, a la regi\xc3\xb3 d\'Aboisso. Una guerra de lideratge va esclatar sobre la nova terra entre agnis i agoues, primers ocupants del lloc. Els agnis guanyaren i sotmeteren els agouac poc nombrosos. Despr\xc3\xa9s de la seva vict\xc3\xb2ria, els agnis es van instal\xc2\xb7lar a la regi\xc3\xb3 de \xe2\x80\x98\xe2\x80\x99Ciman\xe2\x80\x99\xe2\x80\x99 una vall coronada per turons. De manera que en temps de guerra, l\'enemic no podia pas accedir al nou lloc. Per\xc3\xb2, sempre a la cerca de noves terres, Aka Essoin, la m\xc3\xa0 dreta del rei Amalaman Anoh i poder\xc3\xb3s notable, encarregat de l\'expansi\xc3\xb3 del regne, va marxar a la conquesta de noves terres m\xc3\xa9s propicies. \xc3\x89s en aquestes que Aka Essoin va descobrir un arbre gros, un cirerer: el Krindjabo, situat darrere del riu Bia. De tal manera que per arribar al lloc calia travessar el Bia nedant. Sabent-se a l\'abric dels eventuals atacs de l\'enemic, el poble agni abandon\xc3\xa0 la regi\xc3\xb3 de Ciman per instal\xc2\xb7lar-se sota l\'arbre Krindja o \xe2\x80\x9cKrindjabo\xe2\x80\x9d en llengua agni, gr\xc3\xa0cies a Aka Essoin que posse\xc3\xafa poders m\xc3\xadstics que li permetien transformar-se en animal ferotge, sobretot en elefant. Krindjabo, la capital del regne Sanwi fou fundada aix\xc3\xad, abans l\'arribada de l\'home blanc. Nom\xc3\xa9s cal saber que la gran ciutat d\'Aboisso fou el  bressol del regne m\xc3\xa9s vell i el m\xc3\xa9s poder\xc3\xb3s de la hist\xc3\xb2ria de la Costa d\'Ivori: el regne de Sanwi. _NEWLINE_La primera missi\xc3\xb3 europea a trav\xc3\xa9s del pa\xc3\xads agni s\'efectu\xc3\xa0 en dos viatges (La missi\xc3\xb3 Treich Lapl\xc3\xa8ne (1887-1889) que es va traduir per tractats amb el rei Sanwi a Krindjabo (Aboisso) amb el rei betti\xc3\xa9 i el rei ind\xc3\xa9ni\xc3\xa9 (Abengourou). Al nord foren tamb\xc3\xa9 signats tractats amb el regnes de Bondoukou, de Kong (1888)  i de Dabakala (1889) per mitj\xc3\xa0 de l\'explorador Binger.\n_START_SECTION_\nEls cantons del Sanwi i els seus governs\n_START_PARAGRAPH_\nOriginalment, el Regne Sanwi s\'estenia sobre set cantons (de Assinie a No\xc3\xa9, a la frontera del Ghana). Per\xc3\xb2  avui, amb la sortida de Tiapoum i dels ehotil\xc3\xa9, el Sanwi resta constitu\xc3\xaft per sis cantons reagrupant els blaf\xc3\xaa o agni-sanwi. L\'exercici del govern tradicional que el regeixen, comporta que cada cant\xc3\xb3 respecta fidelment les seves atribucions, el que des de fa molt de temps ha fet d\'aquest regne un exemple de democr\xc3\xa0cia (tradicional). _NEWLINE_Els sis cantons s\xc3\xb3n:_NEWLINE_Adjouan. T\xc3\xa9 el paper d\'educador i formador dels candidats al tron del Sanwi; ensenya al futur rei en principi el seu paper al tron, les seves relacions amb el seu poble, les principals fam\xc3\xadlies component el seu poble, els pobles i els l\xc3\xadmits territorials del seu regne. La instrueix tamb\xc3\xa9 sobre les aliances amb els altres pobles. De per la seva situaci\xc3\xb3 geogr\xc3\xa0fica (sobre un tur\xc3\xb3 que domina la llacuna Aby, amb una ampla vista sobre tot el regne), el cant\xc3\xb3 d\'Adjouan constitueix un refugi privilegiat pels pr\xc3\xadnceps hereus en cas d\'atacs o d\'invasi\xc3\xb3 del regne per un enemic. \xc3\x89s d\'all\xc3\xa0 que marxaven els pr\xc3\xadnceps hereus al tron cap a Krindjabo. Adjouan era igualment un elevat lloc de cultura on se celebrava els matrimonis dels membres de la fam\xc3\xadlia reial._NEWLINE_Assouba.  Tradicionalment anomenat el Front. \xc3\x89s aquest cant\xc3\xb3 que valida i  confirma la tria del rei fet de manera col\xc2\xb7legial pel conjunt dels caps de cant\xc3\xb3. All\xc3\xad es realitza i condueix la cerim\xc3\xb2nia d\'entronitzaci\xc3\xb3 del nou rei. Assouba t\xc3\xa9 doncs les atribucions d\'elevada jurisdicci\xc3\xb3 i juga al mateix temps el paper de Tribunal Suprem i de Consell constitucional._NEWLINE_Krindjabo   \xc3\x89s all\xc3\xa0 on es troba el domicili oficial del rei, \xc3\xa9s la capital del regne. Segons els cr\xc3\xadtics, la seva funci\xc3\xb3 de \xc2\xabsimple\xc2\xbb resid\xc3\xa8ncia del rei sembla relegar el seu t\xc3\xadtol de cant\xc3\xb3 \xe2\x80\x98\xe2\x80\x98sobir\xc3\xa0\xe2\x80\x99\xe2\x80\x99. _NEWLINE_Assinie. Quan el rei vol descansar, Assinie t\xc3\xa9 per tasca de rebre\'l. Aquest cant\xc3\xb3 serveix de lloc d\'acollida al rei pels seus encontres discrets, amb les seves amants per exemple._NEWLINE_Kouakro i Ayam\xc3\xa9  (Aquest \xc3\xbaltim representa l\'ala esquerra del regne, anomenada originalment el Djandji). Els dos tenen per paper el defensar i protegir les fronteres del regne per evitar incursions enemigues. S\xc3\xb3n ajudats per Adaou, un poble del cant\xc3\xb3 d\'Assouba._NEWLINE_Les set fam\xc3\xadlies reials estan representades en cadascun dels cantons. Els notables del regne s\xc3\xb3n els consellers del rei. Fan part del Tribunal del rei. Despr\xc3\xa9s d\'ells, v\xc3\xa9nen els caps de cant\xc3\xb3, els caps de poble i els caps de barri  que s\xc3\xb3n tamb\xc3\xa9 anomenats "caps de cadira"._NEWLINE_A Krindjabo, hi ha set barris i cada barri posseeix una "Cadira" o un tam-tam.\n_START_SECTION_\nZ\xc3\xa9na\n_START_PARAGRAPH_\nRegna al voltant de 1687, i establ\xc3\xad  contacte amb la Companyia de Guinea.\n_START_SECTION_\nAkasini\n_START_PARAGRAPH_\nSuccessor de Z\xc3\xa9na, regna cap a 1700, en el moment del retorn de Aniaba a Assini\xc3\xa9.\n_START_SECTION_\nAmalaman Anoh\n_START_PARAGRAPH_\nDespr\xc3\xa9s de la fundaci\xc3\xb3 de Krindjabo, Amalaman Anoh va regnar  molt de temps. Va morir al tron. Despr\xc3\xa9s d\'ell, Amondouffou Kpangni (el Gran) el va reempla\xc3\xa7ar. A continuaci\xc3\xb3 tamb\xc3\xa9 va morir, deixant el lloc a Amondouffou Koutoua (el Jove) o Amondouffou II. En la constituci\xc3\xb3 del Regne Sanwi, el rei regna tota la seva vida. Per\xc3\xb2 en cas de gesti\xc3\xb3 dolenta pot ser destitu\xc3\xaft.\n_START_SECTION_\nAmondouffou II\n_START_PARAGRAPH_\nFou sota el regna de Amondouffou II que els europeus van arribar a Costa d\'Ivori. Fou el primer rei que va signar un tractat amb els blancs i va posar en marxa l\'organitzaci\xc3\xb3 actual del regne de Sanwi. Sota el seu regnat, la reina mare Malan Alloua va refusar que els blancs s\'instal\xc2\xb7lessin a Krindjabo. Deia que els trobava p\xc3\xa0l\xc2\xb7lids i no podia acceptar de viure amb ells. Va doncs indicar-los un lloc pedreg\xc3\xb3s, Ebouesso (literalment "sobre la pedra") que va donar per deformaci\xc3\xb3 Aboisso.\n_START_SECTION_\nEls reis Kodja Assi, Kodjo Adou, Amon Koutoua i Koua Malan\n_START_PARAGRAPH_\nKodja Assi fou el primer dels reis del regne Sanwi que fou deposat. Va ser destitu\xc3\xaft per gesti\xc3\xb3 dolenta. El seu successor, Kodjo Adou va regnar durant sis anys, abans de con\xc3\xa8ixer la  mateixa sort que el seu predecessor. Sota el rei Amon Koutoua, hi va haver igualment un problema de gesti\xc3\xb3 dolenta obligant el rei a abdicar. Despr\xc3\xa9s d\'aix\xc3\xb2 el c\xc3\xa0rrec va quedar vacant deu anys.  De fet el que havia estat escollit no havia estat pas acceptat pel poble. Era el fill del precedent i com sabia llegir i escriure, era l\'encarregat abans de la destituci\xc3\xb3 del seu pare d\'interpretar els missatges dels blancs en direcci\xc3\xb3 dels reis i viceversa; per\xc3\xb2 com que no tenia pas el domini de la llengua francesa, no tradu\xc3\xafa fidelment els missatges el que li va costar un rebuig categ\xc3\xb2ric al tron. Despr\xc3\xa9s d\'aquests 10 anys de vacant, Koua Malan va pujar al tron. Va regnar durant set anys, abans d\'estar destitu\xc3\xaft per gesti\xc3\xb3 dolenta.\n_START_SECTION_\nAmondouffou III\n_START_PARAGRAPH_\nDespr\xc3\xa9s de la s\xc3\xa8rie dels reis destitu\xc3\xafts, va pujar al tron Kakou Andoh. Va prendre el nom de regnat d\'Amondouffou III. Molt bon rei,  el seu govern va durar molt de temps. Segons diversos testimoniatges, va ser el regnat m\xc3\xa9s llarg en la hist\xc3\xb2ria del regne Sanwi amb m\xc3\xa9s de dos decennis al tron.\n_START_SECTION_\nAmondouffou IV\n_START_PARAGRAPH_\nA la mort de Amondouffou III, Kassy Anzian Paul tenia dret al tron sagrat. Va regnar de 1985 a 2002. Rei molt de temps contestat,  havia estar rebutjat pel president F\xc3\xa9lix Houphou\xc3\xabt-Boigny que dubtava de la seva moralitat i dels seus or\xc3\xadgens. \xc3\x89s m\xc3\xa9s tard que aquest antic capit\xc3\xa0 de l\'aviaci\xc3\xb3 civil es descobrir\xc3\xa0 al gran p\xc3\xbablic. Es deia d\'ell que era un rei dolent, ja que encaminava totes les seves riqueses a Ghana, d\'on seria originari; a m\xc3\xa9s es diu que no respectava les lleis tot i estar fetes a la seva mida. Despr\xc3\xa9s de 17 anys de regnat en qu\xc3\xa8 es va burlar del poble Sanwi, la destituci\xc3\xb3 d\'Amondouffou IV era imminent. Per dues vegades s\'havia planejat sense \xc3\xa8xit per\xc3\xb2 va esdevenir realitat finalment un vespre del mes d\'agost de 2002, quan el rei fou for\xc3\xa7at a abdicar.\n_START_SECTION_\nAmondouffou V, actual rei de Sanwi\n_START_PARAGRAPH_\nHome d\'afers resident a Bouak\xc3\xa9, Enan Eboua Koutoua Francis, que va esdevenir Amondouffou V, va tornar al seu poble despr\xc3\xa9s dels esdeveniments de setembre del 2002. En el regne Sanwi, els pretendents al tron no podien estar pr\xc3\xb2xims del regne. Llavors, la seva posici\xc3\xb3 \xe2\x80\x98\xe2\x80\x99de nen pr\xc3\xb2dig\xe2\x80\x99\xe2\x80\x99 i a m\xc3\xa9s del llinatge dels reis, va conv\xc3\xa8ncer als guardians de la tradici\xc3\xb3, sobre la seva tria al tron sagrat. Aix\xc3\xad fou declarat rei del Sanwi i entronitzat en una cerim\xc3\xb2nia (els 5, 6 i 7 d\'agost del 2005), com exigeix la tradici\xc3\xb3.\n_START_SECTION_\nOrganitzaci\xc3\xb3 del poder tradicional en el regne Sanwi\n_START_PARAGRAPH_\nEn l\'organitzaci\xc3\xb3 tradicional del regne del Sanwi, cada cant\xc3\xb3, comprenent un conjunt de pobles, est\xc3\xa0 dirigit per un cap de cant\xc3\xb3, posat directament sota l\'autoritat del rei de Sanwi\xc2\xa0; cada poble est\xc3\xa0 dirigit al seu torn per un cap del poble, posat directament sota l\'autoritat del cap de cant\xc3\xb3 de la seva circumscripci\xc3\xb3. Finalment, el conjunt de la col\xc2\xb7lectivitat, a saber el conjunt dels caps de cant\xc3\xb3 i doncs dels caps de pobles, estan sota l\'autoritat del rei del Sanwi._NEWLINE_Desgraciadament, els enlla\xc3\xa7os jer\xc3\xa0rquics formals no estan ni definits ni explicitats de manera concreta i no s\xc3\xb3n pas sostinguts per connexions funcionals. Els caps de cant\xc3\xb3 i els caps de poble gaudeixen sobre el terreny d\'una molt ampla autonomia i fan el que volen sense cap visi\xc3\xb3 de conjunt i sense obligaci\xc3\xb3 d\'adonar-se de les coses. El sol domini en el qual aquests lla\xc3\xa7os s\'expressen \xc3\xa9s el judicial, a causa de la independ\xc3\xa8ncia de la que gaudeix la just\xc3\xadcia al Sanwi on nom\xc3\xa9s els casos de litigi o de contenci\xc3\xb3s  s\xc3\xb3n portats en apel\xc2\xb7laci\xc3\xb3 pel coneixement de l\'escal\xc3\xb3 jer\xc3\xa0rquic._NEWLINE_Aquesta situaci\xc3\xb3 no \xc3\xa9s pas acceptable avui, davant una gesti\xc3\xb3 moderna i de desenvolupament i encara menys que a Sanwi la impulsi\xc3\xb3 del desenvolupament ve molt m\xc3\xa9s dels cacics  tradicionals que de l\'administraci\xc3\xb3 territorial. Cal fer alguna cosa, per evitar d\'agreujar el retard en el qual s\'ha instal\xc2\xb7lat la regi\xc3\xb3, i sobretot modernitzant el cacicat tradicional.\n_START_SECTION_\nLa Just\xc3\xadcia\n_START_PARAGRAPH_\nLa just\xc3\xadcia \xc3\xa9s gratu\xc3\xafta, per\xc3\xb2 es diposita obligat\xc3\xb2riament una fian\xc3\xa7a, a les nzamandw\xc3\xa9. La composici\xc3\xb3 de les corts \xc3\xa9s una mena de jurat, ja que s\xc3\xb3n la gent del poble els que jutgen els seus parells.\n_START_SECTION_\nEl sistema monetari\n_START_PARAGRAPH_\nEl sistema monetari del qual parlem \xc3\xa9s el del segle XIX i comen\xc3\xa7ament del XX. Per les petites quantitats hi havia la manilla ka, moneda en forma de ferro de cavall o anell de bronze prou fortament obert, aliatge de coure i d\'estany, que pesava 145 grams i valia de 22 a 23 c\xc3\xa8ntims. La manilla seria d\'importaci\xc3\xb3 anglesa.\n_START_SECTION_\nOrganitzaci\xc3\xb3 pol\xc3\xadtica del Regne Sanwi\n_START_PARAGRAPH_\nEl rei escollit  \xc3\xa9s el sobir\xc3\xa0 de tot el pa\xc3\xads. T\xc3\xa9 sota les seves ordres dels tinents que descendeixen, ells tamb\xc3\xa9, dels caps que acompanyaven el primer rei i que eren els seus capitans de guerra. Els pobles estan agrupats sota l\'autoritat d\'un cap i romanen lligats al tinent del qual el seu fundador depenia  al moment de l\'\xc3\xa8xode.'